b"\n_START_ARTICLE_\nLucr\xc3\xa8cia de Ventimiglia L\xc3\xa0scaris\n_START_SECTION_\nAntecedents familiars\n_START_PARAGRAPH_\nFilla del comte Guillem Pere de Ventimiglia i de la princesa Eud\xc3\xb2xia L\xc3\xa0scaris, princesa bizantina i, per tant, n\xc3\xa9ta de l'emperador de Nicea, Teodor II L\xc3\xa0scaris.\n_START_SECTION_\nBiografia\n_START_PARAGRAPH_\nDe ben jove va marxar d'It\xc3\xa0lia amb la seva mare cap a la Corona d'Arag\xc3\xb3 on fou acollida a la cort de Jaume I._NEWLINE_Ben aviat es cas\xc3\xa0 amb el comte Arnau Roger I de Pallars Sobir\xc3\xa0 i es trasllad\xc3\xa0 al comtat pirinenc. Despr\xc3\xa9s de donar a llum tres filles, es va quedar viuda el 1288. Aleshores va haver de lluitar contra els comtes de Comenge que volien apropiar-se del comtat perqu\xc3\xa8 no hi havia barons. Finalment va aconseguir proclamar comtessa de Pallars la seva filla Sibil\xc2\xb7la I. _NEWLINE_La seva filla es cas\xc3\xa0 amb el comte Hug de Mataplana i Lucr\xc3\xa8cia es va retirar al castell de Mataplana fins al 1304._NEWLINE_Aleshores va anar a viure a Barcelona i el 1307 es f\xc3\xa9u monja al monestir de Jonqueres, de l'orde militar de Santiago, dit de les Ucleses."